

**HAVNERÅDSMØDE**

**6. juni 2023 kl. 17:00-19:30**
**Sejlklubben Snekken**

**OPSAMLINGSNOTAT**

# Mødedeltagere:*Anders J. Andersen, Ronni Lykkehus, Rasmus Evind, Simon Zachodnik, Keld Larsen, Henrik Petersen, Thor Simony, Line Petersen, Jørgen Rasmussen, Per Vesterholm, Flemming Larsen, Kirsten Guntofte, Anja Valhøj og Betina Nymand.Fraværende: Niels Mikkelsen, suppleant Flemming Larsen deltog.*

1. **Velkommen***Anders bød velkommen. Thor er tilbage i Havnerådet og blev introduceret.*
2. **Økonomi**- Der gives en orientering om økonomien på havneområdet.
*Punkt nummer 2 og 3 blev behandlet sammen.
Anders fortalte om den økonomiske situation i Vordingborg Kommune, som også er situationen i cirka 70 andre kommuner.
Masnedsund Havns repræsentant opponerede mod, at indtjeningen fra hotelskibet i Sydhavnen tilgår kommunes fællesøkonomi og ikke havnenes økonomi, og forklarede, at Havneudvalget i Masnedsund har forsøgt at skabe ro omkring de gener, som nogen oplever prammen medfører.
Anja orienterede om konsekvenserne af ansættelses- og indkøbsstoppet. Ansættelsesstoppet medfører, at der ikke kan ansættes en havneassistent i Klintholm Havn og der heller ikke ansættes gæsteværter, som besluttet i strategiplanen for havnene. Bemanding for sæson 2023 løses med nuværende personale. Der er overført 200.000 kr. fra det tidligere samarbejdsgrundlag. Det betyder at Masnedsund og Kalvehave Havne, kan få færdiggjort deres igangværende projekter, bestilt af de respektive Havneudvalget.*  *Indkøbsstoppet betyder, at en række af de tiltag og forbedringer, vi havde forventet at sætte i gang ikke bliver realiseret. Anja orienterede om hvilke tiltag, der bliver gennemført, og hvilke der udsættes. Se bilag (sidste side) for oversigt over opgaver der gennemføres og ikke gennemføres. Administrationen undersøger ansøgningsprocedure for redningsstiger.
Anja orienterede om tre kommende sager vedr. havne på Klima- og Teknikudvalget. Disse kan ses her:* [*https://dagsordner.vordingborg.dk/vis?Dagsorden-Klima--og-Teknikudvalget-d.07-05-2023-kl.17.30&id=3b22d851-32b1-446f-8e00-88d1eb5cb766*](https://dagsordner.vordingborg.dk/vis?Dagsorden-Klima--og-Teknikudvalget-d.07-05-2023-kl.17.30&id=3b22d851-32b1-446f-8e00-88d1eb5cb766)*. Sagerne handler primært om en strategi for offshore erhverv på Klintholm Havn og deraf følgende beslutninger om anlægsmidler. Derudover handler den ene anlægsbevillingssag om anvendelsen af havnerenoveringspuljen for 2023 på 3 mio. kr., som søges anvendt til oprensning (1 mio. kr.), detailprojektering, myndighedsbehandling af anlægsprojekter efter den i havneplanens godkendte investeringsplan (1 mio. kr. samt endelig 1 mio. kr. til asfaltering af østmolen på Klintholm Havn).*
3. **Ansættelses- og indkøbsstop**- Økonomiudvalget i Vordingborg Kommune har truffet beslutning om indkøbs- og ansættelsesstop.
Konsekvenserne for havneområdet gennemgås på mødet.
*Behandlet under punkt 2.*
4. **Sejlerturisme**Simon Z og Rasmus E holder et oplæg om sejlerturisme og by og havn med efterfølgende dialog.
*Simon Z fortalte om sit syn på en sejlerstrategi og vigtigheden heraf.
Herefter debat om strategi for autocampere. Rasmus fortale om at binde by og havn sammen. Dette kan med fordel starte gennem de lokale Havneudvalg. Der er et ønske om, at events koordineres i Vordingborg og Stege på samme måde som i Præstø. Simon Z tager dialogen videre med ind i afdelingen for Kultur, Fritid og Udvikling, som har ansvaret for arbejdet med turismestrategien.*
5. **Takster 2024**Havnerådet fik den 26. april 2023 tilsendt udkast til takster for lystbådehavne og erhverv, som skulle behandles i de respektive medlemmers bagland, dvs. Havneudvalg, Møn og Sydsjællands Turistforening, samt hos citymanagers.
Der gives en status på høringssvar og den videre proces.
*Anja orienterede om baggrunden for det kommende takstblad, der netop har været i høring, og gav en kort orientering om hovedpunkterne i de indkomne høringssvar. Der var herefter dialog om høringssvar, hvor der i alt er indkommet fire høringssvar. Kirsten G læste en besked op fra en bruger, der var ked af stigningerne tænkes gennemført på en gang, da det for nogen kan betyde trængte økonomier. Kirsten G bad det politiske udvalg og administrationen gentænke stigningsmodellen. Nogle af havnerepræsentanterne i Havnerådet var særligt kede af, at der i det kommende takstblad lægges op til, at alle havnene får samme takst uanset faciliteter og øvrige tilbud. Administrationen vurderer bemærkningerne fra mødet, inden endelig takstsag forelægges til politisk behandling i fagudvalgene i august.
Høringssvar på takstblad 2024 udsendes sammen med opsamlingsnotat.*
6. **Vedtægter**Udkast til nye vedtægter for Havneudvalg og Havneråd er vedhæftet dagsorden. Dialog om vedtægterne inden de forelægges til politisk behandling.
*Der var en dialog om ”udkast til nye vedtægter for Havneudvalg og Havneråd”. Havnerådet ønsker at få slettet passus ”kan høres”, så der i stedet står: ”Havnerådet er et dialogforum som høres i beslutninger…”.
Det blev aftalt at vedtægter for Havneudvalg ændres, så den lokale sejlklub er selvskrevet til formandsposten. Gælder dog ikke Klintholm Havn.
Kirsten G blev valgt til næstformand.
Jørgen R mener ikke at ordet ”opsamlingsnotat” er retvisende. Administrationen udarbejder tilpasset vedtægter på baggrund af dialogen med Havnerådet.*
7. **Nyt fra havnene**Nyt fra medlemmerne.
*Thor/Hårbølle: Åbning af Hårbølle Havn 10. juni 2023 alle er velkommen. Der er sket ændringer i vanddybden efter ombygning. Administrationen undersøger.
Kirsten/Masnedsund: Autocamperpladsen er blevet færdig efter donation fra enkeltmedlemmer af Dansk Autocamperunion.
Jørgen/Kalvehave: Der afholdes Havnens Dag den 17. juni. Der har været afholdt møde med legeplads leverandør, som er attraktivt på flere parametre.
Flemming/Nordhavnen: Sejlklubben har 100 års fødselsdag – det vil blive fejret. Klubben har fået ny hjemmeside.
Keld/Klintholm: Der er mange lystsejlere, det har der været siden påske.
Henrik/Stege: I 2023 er der tilbud om minigolf på Stege Havn, projektet følges. Køge Bugt event med sejlere fra ungdomsafdelingen afholdes i august.
Line/Bogø-Skåninge: Tærø rundt aer afholdt med succes. Færgen Ida sejler igen og i juni afholdes musikfestivalen Havblik.
Per/Præstø: Der er meget aktivitet/liv, hvilket er positivt. Jolleafdelingen er i vækst.*
8. **Næste møde**Dato og sted for næste møde aftales.
*Næste møde afholdes 10. oktober 2023 kl. 17:00 i Præstø Sejlklub.*
9. **Eventuelt***Keld gjorde opmærksom på vanddybde ved indsejlingen i Klintholm Havn, hvor en skonnert er gået på grund, den samme to gange.
Thor gjorde opmærksom på, at vanddybden i Hårbølle Havn er faldet efter ombygningen.*

beny/15.06.23

**BILAG 1**

Ting som udføres i 2023 fordi de er indkøbt eller der er indgået aftale

* Toiletbygning i Stege                                                        – 350.000
* Ny mastekran i Kalvehave                                               – 150.000
* Sejlerkøkken i Stege                                                            – 15.000
* Udskiftning af dieselstandere                                         – 400.000
* Etablering af fedtudskiller Hårbølle                              – 10.000
* Renovering af broparti i Præstø                                     – 40.000
* Fælles identitet                                                                     – 400.000
* Etablering af ny el på erhvervsmolen i Klintholm     – ?
* Renovering af broer i kulhavnen Stege                        – Ukendt
* Etablering af nyt anløbssted til Postbåden Røret     – Ukendt

Ting der ikke udføres i 2023, som konsekvens af indkøbs- og ansættelsesstoppet samt det anslåede sparede etableringsomkostninger:

* Ansættelse af sommerhjælp i Klintholm                   – 165.000 kr.
* Ansættelse af gæsteværter i alle vores havne          – 200.000 kr.
* Renovering af toilet og bad på Nordhavnen             – 350.000 kr.
* Spildevandshåndtering til autocampere                    – 400.000 kr.
* Etablering af autocamperplader i Klintholm             – 200.000 kr.
* Øget markedsføring af vores lystbådehavne            – 20.000 kr.

Ting Havneteamet mener er nødvendige udføres på trods af indkøbs- og ansættelsesstoppet, grundet sikkerhed eller fordyrende følgeskader, ved at vente:

* Utæt tag på toiletbygningen på Kalvehave
* Udskiftning af udtjente Zinkanoder i havnene. (disse gør at vores spuns ikke ruster mere en højest nødvendigt)
* Indkøb af i alt 8 redningsstiger til Bogø og Stege Havn
* Udskiftning af 2 elskabe på Stege Havn, hvor der er risiko for at folk får stød
* Nedrivning af platforme i Masnedsund

Lukning af Bådebro ved Præstø Sejlklub